
PROOEMIUM. 


Heic  tibi  amice  Lector!  observationem 
offero,  jam  ante  annum  (die  nempe  8vo 
mensis  Martii  anni  1821)  Societati 
PiegicB  Medicce  Havniensi  praelectam. 
Status  aegrotae,  cujus  fata  tunc  depin- 
gere studui,  eo  tempore  tam  tolerabilis 
erat,  ut  omnium  nostrum,  qvotqvot  eam 
conspeximus,  nemo  esset,  qyin  prospe- 
rum morbi  eventum  praesagire  auderet. 
Qvam  ob  rem  id  mihi  propositum  fuit, 
ut  cuncta,  qvae  observaveram,  operis  ty- 
pograpliicis  haud  prius  committerem, 
qvam  morbi  qvoqve  reliqviae  dissipatae 
' essent. 

Verumenimvero  nostram  spem  mag- 

namqve  exspectationem  eventus  fefellit, 

et  res  multo  aliter  cecidit,  qvam  a nobisi 

praevideri  potuit.  Nimirum  dum  nihili 

istiusmodi  suspicabar,  post  dolorem  sati 
1 

gravem  circa  dextri  humeri  articulum,  ai 
die  14to  mensis  Maii  (anni  1821)  tumor 
in  cavo  axillari  obortus  est,  qvi  lentes 
crescens  multos  dcnuo  cruciatus  aegrotaes 
inferebat,  extremumqve  vitae  periculunu 
minitabatur.  Nam  hic  tumor  (ut  posteaa 
comperi)  tantum  acuum  numerum  con- 
tinebat, ut  (praeter  illas  273  antehac  ex- 
cisas) ex  humeri  ambitu  plus  100  a dies 
26to  mensis  Martii  ad  hodiernum  usqve: 
diem  arte  evulserim. 

Luctuosum  hunc  ac  lamentabilem  i 
statum  jam  inde  a medio  mensis  Maiii 
auxit  accedens  urinae  retentio  (uti  annis < 
1809  et  1810)  completa , quae  ad  4tum  * 

mensis  Julii  continuo  perdurans,  aegrotae 
vesicam  qvotidie  saltem  semel,  qvando- 
qve  pluries , arte  evacuandi  necessitatem 
mihi  iterum  imposuit.  A die  5to  mensis 
.Julii  aqva  rursus  sponte  profluebat,  et 
:^grota  tres  circiter  septimanas  patibilem 
idenuo  vitam  degebat. 

Sub  finem  mensis  Julii  aegrota  qvan- 
doqve  super  potionum  modum  min~ 
\gebat  y urina  tamen  pro  illius  lubitu  et 
sine  ulla  molestia  adhuc  manabat.  Sed 
brevi  post  hic  affectus  in  continuum 
iDiabetemy  qvi  nothus  et  insipidus  au- 
dit, sensim  transibat.  Hoc  morbi  addi- 
Itamentum  mali  qvidem  ominis  erat,  mi- 
iniis  tamen  terrebat , qvamdiu  vesicam 
isponte  exinanire  Misera  valebat. 

, Ast  qvam  vaga  semper  et  volubilis 
ejus  fortuna!  Etenim  die  4to  mensis  Oc- 
tobris ad  Diabetem,  jam  tum  satis  ube- 

rem , urincB  retentio  se  rursus  acV 

I 

junxit,  eaqve  dein  tam  pertinax  fuiL 
iit  postea  ne  guttulam  qvidem  segrota 
sponte  emiserit.  Hinc,  ut  ad  sununuim 
qvod  ei  immineret,  periculum,  cliii’urgica 
manus  die  nocteqve  parata  semper  el 
promta  esset,  svasi  et  rogavi,  ut  ad 
socoinium  Regium  Fridericianurri 
(in  qvo  adhuc  sub  mea  cura  degit)  trans- 
portaretur. 

Demum  mense  Januario  anni  18223 
ad  istam  miseriarum  catervam,  alia  af-1 
lectio,  eaqve  certe  non  minoris  perniciei  i 
qvam  ceterae , velut  cumulus  accessitJ 
Nempe  vagince  constrictor , tonicoj 
spasmo  correptus , aditum  ad  intima^ 
genitalia  tam  arcte  occludebat,  ut  po-' 
stca  ‘Specillum  per  vaginae  ostium  in- 
troduci aegre  posset.  Ab  eodem  inde 
tempore  intra  constrictorcm  tenuis  h’ 


I 

qvovj  urinae  ad  aspectum  similis,  clam 
die  noctcqve  secernebatur,  atqve  liic 
liqvor  in  ipsa  vagina,  qvod  valde  mirum, 
prorsus  ita  nunqvam  non  retinebatur , 
ut  is,  ni  pluries  qvotidie  (uti  urina  e ve- 
sica) catheteris  ope  educeretur,  acerbis- 
simos cruciatus  variasqve  aflectiones  hy- 
stericas sua  copia  adferret. 

Suh  hoc  affectu  aegrota,  plerumqve 
fastidiens,  siti  perraro  vexata,  ah  initio 
mensis  Februarii  ad  exitum  mensis  Junii 
h.  a.  (spatio  151  dierum)  adsumsit2020  cir- 
citer Uncias  (maxime  aqvae)  sive  126  Libras. 
Eodem  temporis  spatio  arte 
I eductae  sunt  liqvoris  diabetici: 

le  vesica  urinaria  . . 326  ) 

> 855  Librae. 

' e vagina  uteri  . . 529 ; 

En  vclut  geminum  Diabetem  (vagina- 
lem nempe  et  vesicalem)  una  cum  ge- 
mina Ischuria , seu  inhibito  effluvio  ex 

utroqve  receptaculo.  Est  sane  heec  com- 
plicatio, qvam  nunc  per  dimidium  annumi 
qvotidie  vidi,  tam  singularis  et  rara,  uti 
qvantum  comperire  potuerim,  ad  nostrami 
usqve  memoriam  nec  visa  nec  audita  sil.. 

Qvaeret  forsan  qvispiam:  unde  tami 
immodica  liqvoris  diabetici  copia?  Hae- 
sito, qvid  in  hac  re  nimis  adhuc  dubia  i 
respondeam.  Nihil  enim,  opmor,  potest: 
e corpore  manare,  cujus  principia  non; 
antea  fuerint  immissa.  Ast  aegrota  nostra  i 
jam  initio  mensis  Februarii  adeo  tenuis, 
erat,  ut  exile  ejus  corpus  vix  120  Libras, 
ponderaret.  Emisit  ab  eo  inde  tempore; 
ad  exitum  inseqvcntis  Junii,  855  Libras,, 
vel  729  Libras,  supra  mensuram  potus  et  ; 
cibi  (126  Librarum),  qvam  ipsis  iisdem i 
151  diebus  assumserat.  Attamen  sub  • 
hac  morbi  periodo  tota  ejus  compages, , 
qvod  mirum ! vix  16  Librarum  pondus  . 


perdiderat.  Unde  igitur  reliqvae  istae 
' 713  Librae  furtini  sangvini  resarcitae  ? Eo 
fere  adductus  sum,  ut  credam,  pulmo- 
nes sub  certis  affectibus  facultate  praedi- 
itos  esse,  aerem  inspiratum  in  serum 
1 transmutandi. 

. Alia,  qvae  liuc  spectat,  qvaestio  faci- 
lius solvitur;  haec  nempe;  num  in  nostra 
aegrota  omnis  liqvor  diabeticus,  vaginalis 
pariter  cum  vesicali,  e solis  renibus  ceu 
unico  fonte  scaturiat?  Fuerunt  cl.  viri, 
jvi  collectionem  liqvoris  in  vagina  ab  il- 
lius transsudatione  per  parietes  vesicae 
explicare  conati  sint.  Haec  vero  expli- 
;atio,  fateor,  utut  speciosa  videatur,  non 
Eamen  mihi  satisfecit,  neqve  ea  observa- 
■is  ullo  modo  congruit.  Etenim  sympto- 
■aata  ex  ischuria  vesicali  suborta,  dolor 
Araeprimis  et  assiduum  meiendi  deside- 
«ium,  nunqvam  mitigata  vidi,  sed  plu- 

rics  aucta,  dum  liqvor  vaginalis  arte  edu- 
ceretur. Neqve  catheter  in  aditu  ad  al- 
terutrum receptaculum  (sive  in  ostio  va- 
ginae sive  in  urethra)  consulto  relictus^ 
unqvam  prohibuit , qvo  minus  illorum 
alterum  post  solitum  temporis  intervallum 
a liqvore  moleste  distenderetur.  Insupen 
liqvor  e vagina  elicitus,  et  urina  e vesicaJ 
ducta,  varia  ratione  inter  se  semper  dif- 
ferebant. Vaginalis  nempe  ut  phirunuiu] 
turbidus  e muco , viridescens  et  odorei 
gravi  molestus  erat;  contra  liqvor  vesica- 
lis nunqvam  fere  non  limpidus,  pelluci-J 
dus  et  minus  foetidus  deprehendebatur.*! 
Deniqve  solertissima  utriusqve  liqvoris^ 
analysis  jam  inter  alia  monstravit,  hqvo-»-, 

t 

rem  vaginalem  principium  qvidem  uri-  . 
cum  continere;  nil  vero  acidi  urici; 
contra  e hqvore  vesicali  paululum  acidii  ^ 
urici  una  cum  ejusdem  principio  eductum  ^ 

est.  Hsec  observata,  ni  fallor,  satis  evin- 
cunt , alterutrum  liqvorem  in  proprio  suo 
organo  secerni,  urinam  scilicet  in  renibus, 
liqvorem  vaginalem  in  intimis  genitalibus. 
Num  vero  secretio  liqvoris  vaginalis  in 
ipsa  vagina,  an  in  utero,  an  in  organo 
seminali  Gartneri  nostri  perficiatur, 
nondum  determinare  audeo. 


Improvisa  illa  morbi  mutatio,  amice 
Lector!  in  causa  est,  cur  jam  diu  undi- 
qve  rogatus , nunc  demum  a consilio 
prius  capto  deflectam,  et  (morbo  qvamvis 
procul  forsan  a fine)  hanc  primam  ob 
ervationis  particulam  publici  juris  fa- 
ciam. Qvam  fortunam  Miseranda  nostra 
posterum  expertura  sit,  id,  si  Deus 
e incolumem  servet,  suo  tempore,  qva 
ossum  diligentia,  adumbrare  conabor. 

Ne  vero  ineptam  fabulam  me  do- 
cuisse credas,  officium  duco,  in  veritatis  i 
fidem  nomina  hic  addere  Collegarum,  adi 
numerum  36,  qvi  aegrotam  vario  tempore; 
una  mecum  viderunt,  mihiqve  in  mul- 
tiplicibus illius  affectibus  tractandis  con- 
silio et  auxilio  fuerunt.  Ordine  alpha- 
betico  Ili  sunt: 

Dr.  J.  D.  Brandis,  Archiater,  Au^stissimae  nostrae! 
Reginae  Medicus,  ecjues  ord.  Dauebi*. 

Dr.  H.  Calusen,  Generalis  chirurgiae  et  anatomiaes 
curator,  Professor  chirurgiae  supra  invidiami 
' emeritus,  Cemmendator  ord.  Danebr. 

. 

J,  L.  Drejer,  Medicus  praesidiarius  Nosocomiii 
Regii  Fredericiani.  (Is  praesens  fuit,  dum 
acus  ex  abdomine,  octo  e brachio  dextro  cx-- 
scidi). 

A.  C.  F E N G E R , Professor  in  Academia  Chirurgorum^ 
Regia,  Augustissimi  Nostri  Regis  Chirurgus  pri-  * 
marius,  eques  ord.  Danebr.  (Adfuit  dum  acus  s 
ex  abdomine  extrahebatur).  1] 

i?/*.  ,H.  T.  GarTNER,  Medicus  practicus  havniensis.  - 
(Adfuit  dum  acus  e brachio  dextro  exscisa  est). 

iCh.  H.  Hahn,  Curator  rei  chirurgica  navalis  et 
Protochirurgus  legionis  militiae  nauticae. 

;j.  Fr.  W.  Herholdt,  Protochirurgus  legionis  mi- 
litiae nauticae. 

?.  H.  H JORT,  Protochirurgus  legionis  militiae  terre- 
stris. (Is  adfuit  dum  tres  acus  e bi’achio  ex- 
scindebantur). 

Dr.  S.  Ja  COBI,  Medicus  practicus  havniensis,  jam 
beatus. 

'Dr.  L.  K.  JaCobsen,  Professor  et  Medicus  prac- 
ticus havniensis.  (Is  adfuit , dum  acuse  mamma 
sinistra  extrahebatur). 

3^.  Jessen,  Medicinae  Candidatus  in  Nosocomio  Re- 
gio Fridericiano.  (Is  mihi,  dum  duas  acus,  unam 
e brachio  dextro , alteram  e mamma  dextra,  ex- 
scindebam, auxilio  erat). 

Dr.  H.  M.  W-  Kltngberg,  Professor  anatomiae  in 
Academia  artium  elegantiarum  et  Protochirurgus 
legionis  militiae  nauticae.  (Eo  praesente  acum  e 
brachio  dextro  extraxi). 

j.  P.  Larpent,  Medicinae  Candidatus  in  Nosocomio 

3 Regio  Fridericiano.  (Ejus  auxilio  viginti  et  duas 

H acus  e brachio  dextro  evulsi). 

X.  G.  Lind,  Licentiatus  medicinae,  et  medicinae  Can- 

H didatus  in  Nosocomio  Regio  Fridericiano.  (Is 

: praesens  fuit,  dum  acum  e mamma  dextima  ex- 

cidi). 

Dr.  A.  Lund,  Px'ofessor,  aulce  regiae  Medicus,  et 
Poliater  Metropolis. 

Dr.  C.  M.  Lunding,  Medicus  provincialis. 

J.  B.  M A D s E N , Chirurgus  Piegius  provincialis. 

F.  W«  Mansa,  Chirurgiae  Candidatus  in  Nosocomio» 
Regio  Fridericiano.  (Is  adfuit  dum  acum  e; 
mamma  dextra  extraxi). 

Dr.  Meierhoff,  Medicus  Bremensis.  (Hujus; 
viri  praesentia  acus  e brachio  dextro  excisa.. 
Ipse  tactu  magnetico  uiunae  exitum  parare  fru- 
stra lentavit). 

J.  C.  M ii  L L E R , Protochirurgus  legionis  militiae  ter- 
restris. 

T.  C.  MiiRER,  Medicus  practicus  Havniensis.  Ejusj 
praesentia  duae  acus  e mamma  dextra  extractaa 
sunt. 

N.  C.  MoHL,  Medicinae  Candidatus  in  Nosocomia 
Regio  Fridericiano.  (Ab  eo  adjutus  tres  acus  ei 
brachio  dextro  duasque  e mamma  dextra  excidi). 

S.  Petersen_,  Medicinae  Candidatus  in  Universitate< 
Norvegica  Fridericiana. 

Dr.  G.  Rahlff,  Medicus  Theatri  regii,  Protochi- 
rui’gus  legionis  regiae  a civibus  academicis  com-‘ 
positae. 

C.  Retzius,  Magister  artium  Lundensis. 

Dr.  J.  S.  Saxt  ORPH,  Chirurgiae  et  artis  obste- 
triciae Professor  in  Universitate  Regia  Hav- 
niensi,  Medicus  obstetricans  primarius  Noso- 
comii regii  puerperarum,  eques  ord.  Danebr. 
(Is  adfuit  dum  acum  e cavo  axillae  dextrae  ex- 
trahebam). 

. Dr.  J.  H.  ScHidNHEiDER,  Professor , aulae  Regiae 
medicus.  ( 

\Dr.  Chr.  Fr.,  Schumacher,  Professor  anatomiae 
in  Universitate  Regia  Havniensi,  eques  ord. 
Danebr.  (Is  acum  in  vulnere  abdominis  tetigit, 
qvam  tamen  eo  die  exti’ahere  frustra  conati 
sumus). 

> ;S.  B.  S V e N D S E N , Protochirurgus  legionis  militiae 
terrestris.  , 

^ E.  SwiTZER,  Chirurgus  praesidiarius  legionis  nau- 
ticae,  et  Prosector  in  Universitate  Regia  Hav- 
niensi. 


l,  Thal,  Professor,  Protochirurgus  Nosocomii  ci- 
vilis Havniensis , Lector  Chemiae  ia  Academia 
Chirurgorum  Regia. 

)r.  Thelning,  Medicus  Augustissimi  Principis 
Oscar,  Regni  haeredis  Sveciae  et  Norvegiae. 

[5.  Trier,  Studiosus  Medicinae.  (Adfuit  dum  acum 
e mamma  dextra  exsecui). 

|3.  O.  W INCKLER,  Protochirurgus  legionis  militiae 
terrestris.  (Eo  adjutus  qvinqve  acus  e cavo 
axillae,  duas  e brachio  exscidi). 

reni.  Num  ex  hoc  meo  suscepto  ars  nostra*  vel 
tantillum  emolumenti  capiat , vestro  judicio 
relinqvere  verecundia  jubet.  Oppido  saltem 
patebit,  qvantas  aerumnas  qvantasqve  miserias 
natura  hominis,  alias  nimis  eheu!  fragilis  et 
caduca,  perferre  nonnunqvam,  imo  assidua  et 
solerti  cura  adjuta^  vincere  valeat. 


R ACHEii  Hertz,  judaea  virgo,  tenuioris| 
qvidem  constitutionis,  sed  acutioris  ingenii,  a 
prima  juventute  ad  14  aetatis  annum,  salutis 
ac  virium  satis  integra  vixerat,  jamqve  lunarei 
tributum  persolvere  coeperat.  Ea,  variolarumf 
morbo  perfuncta,  primum  anno  1807  die  l6  Au- 
gusti de  colico  dolore  conqvesta  est,  qvi  ul- 
tra 18  dies  qvamvis  perseverans,  parum  tameni 
solicitudinis  excitabat.  Tertio  vero  die  Sep- 
tembris, cum  sub  publico  tumultu  eius  abdo* 
men  forte  percuteretur,  atqve  deinceps  dolorj 
ille  colicus  multum  ingravesceret,  moesti  aegrotaef 
cognati  a me  medico  auxilium  petivere. 

Accersitu^  ego  asgrotam  angore  niolest<w 
et  ingenti  dolore  , in  praecordiis  maxime  et  f 
lumbis  vexatam  , totumqve  abdomen  mire  c 


turgens,  inflatum  ac  renitens  inveni.  Clama- 
bat perpetuo , introrsus  totam  se  aestuare  et  ve- 
lut  igne  comburi.  Illa  nec  motum,  nec  qvie- 
tem  tolerabat;  plures  jam  noctes  diesqve  in- 
somnes transegerat ; spiritum  difficulter  et 
anxie  ducebat;  pulsus  tensus  erat^  parvus  et 
valde  acceleratus  ; alvus  tenaciter  adstricta; 
virium  prostratio  una  Cum  sudore  frigido , 
totum  corpus  perluente,  aderat,  inanesqve  ad 
vomendum  conatus  continuo  urgebant.  Me- 
thodo antiphlogistica  strenuo  adhibita  — - clys- 
matibus  lenitivis  ac  emollientibus  — ?et  fomentis 
ejusdem  indolis  abdomini  adplicitis  — intra 

paucos  dies  aegrota  a gravi  hoc  morbo  omni- 

* 

qve  dolore  libera  evasit , pleneqve  revaluit. 
Felix  medicatio,  cum  adjutrix  natura  succurrit! 

Cum  Hafhia  iisdem  diebus  ab  hostili 
Anglorum  exercitu  obsessa  esset,  et  per  plu- 
res inprimis  noctes  crudelissime  oppugnare- 
: tur ; summus  inde  terror , mulieribus  praecipue 
»et  virginibus  injectus,  earum  plurium  systema 
nervosum  ita  concussit,  ut  infortunio  magis  qvam 
culpa  miserae  infelicesqve  e publica  ista  ca-- 
llamitate  evaderent.  Mirandum  itaqve,  qA"o- 
|modo  nostra  aegrota,  qvae  animi  qvidem  con- 
J stantis,  neqve  ad  tristitiam  neqve  ad  gaudium 

nimis  propensi  erat,  a gravi  licet  isto  terrore 
nuperrime  percussa,  et  a morbo  tam  severo 
valde  debilitata,  omnem  tamen  nervorum  of- 
fensionem sub  dira  illa  epoclia  feliciter  effu- 
gere potuerit.  Sana  nempe  deinceps,  et  im- 
munis ab  omni  malo  , vixit  ad  diem  usqve 
24tum  Novembris  ejusdem  anni,  qvo  die  post 
immensum  horrorem^  tumor  in  latum  diffusus,, 
roseus,  et  floridus,  verbo  erysipelas,  sine  mani- 
festa causa  totam  ejus  faciem  subito  infestabat. 

Nova  haec  affectio  febri  continua  stipata^ 
qvamvis  plurimas  corporis  functiones  illico 
turbabat,  vigiliam,  inqvietudinem,  anxietatem,  | 
sensuumqve  perturbationem  inducebat,  solitisi 
tamen  remediis  intra  aliqvot  dies  dissipabatur,, 
inseqvente  nulla  fere  epidermidis  desqvamma--  ' 
tione.  ^ 

Ast  depulsum  hoc  malum,  brevi  post  re-'  ^ 
diit  idem  — ; febris  tum  magis  increscebat,  ^ 
diutius  affligebat,  ac  minus  facile  pristinis  re—  ¥ 
mediis  cedebat.  Neqve  hoc  satis!  Nulla  qvippe< 
cura  averti  potuit,  ne  per  tres  prope  mense»!fit 
proxime  inseqventes  , eadem  affectio  tristem^fii 
eandem  tragoediam  ludens,  pluries  jamjam  sa-vlii 


nata,  denuo  repeteret.  Fidem  fere  superat, 


qva  ratione  misera  nostra  tantam  symptoma- 


h 

tum,  sc  una  velut  serie  excipientium^  caterram 
sine  vitae  periculo  perferre  potuerit.  Haud 
certe  mirum , si  e tanto  , tamqve  repetito, 
conflictu  sensim,  adeo  langvida  et  debilis  eva- 
deretj  ut  demum  systema  ipsius  nervosum  a 
levi  qvacunqve  causa  infestaretur.  Ad  divi 
Hippocratis  effatum:  /^qvod  qvi  saepe  erysipe- 
late corripiuntur,  tandem  eo  moriantur”^  norl 
soliim  artis  nostrae  periti,  qvorurn  plures ,» qvid 
milii  faciendum  esset,*  consului,  die  recuperanda 
sanitate  dubitabant , sed  etiam  ipsius  aegrotae 
affines  et  cognati  eam  in  ancipiti  versari,  tristes 
et  perturbati  existimabant. 

Anno  1808  a fine  'Martii  aegrota  de  die 
in  diem  debilitari  et  langvescere  magis  adhuc 
visa  est.  Ejus  facies  tunc  pallida,  exsangvis 
et  emaciata  erat.  Nausea  stomachi  accessit, 
nec  appetitu , sed  imperio , parum  cibi  sume- 
bat. Vexabant  cordis  palpitationes  et  tanta 
pectoris  angustia,  ut  in  suffocationis  metu  es- 
set. ^Estus  intus  et  extus  crebrius  exarde- 
'sccbat  ; caput  vertigine  afficiebatur  ; • mentis 
facultates  , memOriae  inprimis  vis,  minui  vi- 
[debantur;  animi  deliqv.ia  nunc  pluries  per  diem 
urgebant  ; superveniebat  interdum  artuum 
|tremor , ut  neqve  stafe  nec  ire  vel  sedero 

posset.  p ! tum  temporis  jam  sat  misera 
puella!  Medici  consulti  in  morbo  dignoscendo 
neutiqvam-  haesitabant  : hysteriam  esse  omnes 

censebant ; sed  opem  nemo  ferebat  ; etenim 
remedia  omnis  generis  , vel  potentissima, 
docte  et  sollicite  adhibita , nihil  valebant. 
Irrita  medicatio , qvae  repugnante  natura  ten- 
tatur  I 

Qvae  morbi  mutationes  inde  a mense  Mar- 
tio 1808  ad  mensem  Maium  proximi  anni  — , 
spatio  l4  circiter  mensium  — seqvebantur,  tam 
multiplices  ac  diversae,  tamqve  mirandae  erant, 
ut  singulas  ordine  recensere , non  modo  taedium 
afferret,  sed  vix'  sive  omnino  fieri  non  posset. 
Eqvidem  affectiones  adeo  truculentas  et  intri- 
catas totius  vitae  meae  et  praxeos  tempore  haud 
notavi.  Liceat  igitur,  pace  vestra.  Sodales! 
praecipua  duntaxat  harum  affectionum  momenta, 
haud  qvidem  ad  extremum,  sed  eo^  qvo  opus 
wt,  perseqvi,  eademqve  sine  pigmentis  fucoqve 
puerili  proferre. 

. Ab  initio  hujus  epochae  et  per  tres  prope 
septim«mas  inseqventes,  aegrota  nostra  a causa, 
qvacunqve  leviori  (affectu  scilicet  animi,  aerisjj 
intemperie,  vitio  in  diaeta  commisso,  imo  in- 
terdum absqve  ulla  causa  manifesta)  in  UpO’~ 


7 


, thymiam  vclut  a fulmine  icta  subito  incidebat. 
Haec  animi  deliqvia  mox  diutius,  mox  brevius, 
I durabant,  indies  iterum  recurrebant,  nullum 
■vero  typum  servabant,  nec  erysipelate  amplius, 
neqve  adhuc  spasmis  hystericis  stipata  erant. 
Pleiiqve  ejusmodi  insultus  ita  leves  erant,  ut 
aegrota  , laxatis  vestium  vinculis , lecto  im- 
posita, aut  sponte  ad  se  rediret,  aut  solo  ad- 
stantiuni  clamore , aut  frigidae  aqvae  adsper- 
isione  , aut  dorsi  percussionibus  , aut  spiritu 
saltem  volatili  naribus  admoto  , in  vitam  sat 
facile  revocaretur.  Sub  ipso  insultu  instar 
moribundae  sine  sensu  et  motu  jacebat;  arte- 
riarum pulsationes  tum  langvidae  , qvin  fere 
nullae  erant , et  respiratio  vix  percipiebatur. 
Simulae  sensus  et  motus  rediere  , aegra  inscia 
omnium,  qvae  sub  paroxysmo  acta  erant,  raro 

4 

dolorem  capitis  gravativum , totiusqve  corporis 
langvorem  accusabat , plerumqve  vero  velut 
sana,  e somno  evigilans,  de  nulla  prorsus  mo- 
lestia conqverebatur.  Tempus  inter  paroxys- 
mos domesticis  occupationibus  sub  insigni  men- 
tis reqvie  consumebat.  Lectum  vespertino  tem- 
[)ore  velut  sana  petens , noctes  placido  somno 
?t  ab  omnibus  prope  symptojnatibus  libera 
traducebat.  Plerumqve  ciborum  nihil  plane 


8 


praeter  decoctum  'avence  et  aqvam  frigidariii 
sumebat.  Alvus  continuo  segnis , rarissime^ 
nisi  dato  laxativo,  aut  clysmate  injecto  sol- 
licitata respondebat.  Urina  semper  fere  te-* 
nuis  et  copiosa  mingebatur , perraro  lactis» 
instar  cum  sedimento  simili  apparebat.  Men-- 
sium  fluxus  parcior  erat,  et  circa  id  tempo- 
ris symptomata  morbi  haud  exacerbari  vide- 
bantur. 

Per  totam  hanc  epocham  non  remediis  so— i 
Ium  antihystericis  , nervinis  et  carminativis; 
morbum  oppugnavimus  , sed  etiam  anthelmin— 
ticis  usi  sumus,  cum  vermes  forsan  adesse^  exi 
lactea  urinae  qvalitate  qvidam  colligerent.  Asti 
tantum  aberat,  ut  cuncta  haec  remedia  leva- 
men adferrent , ut  potius  morbi  insultus  cre- 
briores et  atrociores  redderent;  neqve  vermes 
abiere.  Plures  igitur  medici,  iiqve  magni  no- 
minis , in  consilium  vocati  sunt , ut  ^aegraim 
conspicerent.  Sed  signa  haud  placere  omnesi 
libero  ore  fatebantur,  vitaeqve  aut  medelas  sesei 
spem  habere  parvam  ! Qvid  ergo  ? Nullo  utij 
remedio  optimum  esse  praesidium,  pleriqve  ju— j 
dicabant.  Ipsa  aegrota  sola,  spe  convalesceiu^ 
freta,  firmo,  constanti  atqve  tranqvillo  aiiin^ 
erat. 

Sub  finem  mensis  Aprilis  Anni  1808  aliam 
iterum  formam , eamqve  adhuc  terribilio- 
rem morbus  induebat.  Ab  hoc  enim  tem- 
pore ad  crebra  illa  animi  deliqvia  motus  ac- 
cedebant spastici  et  convulsivi,  qvi  magis  Sen- 
sim crudeliter  torqvebant,  et  cum  delirio  saepe 
ac  furore,  imo  mania  demum  et  rabie  juncti 
erant.  Morbi  paroxysmi  nunc  tam  variis  mo- 
dis , tamqve  mirandis  s)'"mptomatibus  triste 
spectaculum  edebant,  ut  eqvidem  illa  ordine 
describere  neutiqvam  valeam.  Transiit  morbus 
in  calamitosum  illud  malum  , qvod  apud  No- 
sologos  convulsivo-hystericum  nominatur.  Sae- 
pius membra  aegrotae  spasmo  rigida,  mox  re- 
ciproco motu  oonvnlsiva  observabantur.  Ple- 
ruinqve  omnes  manuum  pedmnqve  digiti  iia 
incurvabantur,  ut  nec  vi  nec  ulla  arte  extendi 
possent.  Brachia  modo  retrorsum,  modo  an- 
trorsum  trahebantur,  iisdemqve  nunc  dorsum, 
nunc  facies,  nunc  pectus  validissime  allideba- 
tur. Os  modo  clausum,  modo  apertum  vide- 
batur, totusqve  vultus  variis  gestibus  deforma- 
tus erat.  Saepe  spasmi  in  lingva  simul  in  fauci- 
bus et  aesophago  aparuere  ; nonnunqvam  apex 
lingvae,  clauso  ore,  aut  sub  motu  maxillae  in- 
ferioris tremulo,  spastica  velut  suctione  gra- 

vissimo  cum  dolore  retrorsum  ad  pharyngem i 
versus  retrahebatur.  Modo  pedes  ad  nates  i 
flectebantur j modo  totum  corpus  nunc  e lecto i 
in  altum  magno  impetu  elevabatur,  nunc  an— 
trorsum  nunc  retrorsum  movebatur  ; nonnun-- 
qvam  velut  in  catalepsi  situm  corporis  , nunc: 
contracti  , nunc  extensi  diu  aegrota  servabat.. 
Modo  vestimenta  discerpebat,  stragula  dejicie- 
bat, vel  insolito  convolvebat.  Nonnunqvam» 
sub  ipso  insultu  elingvis  erat , et  admodurai 
tractabilis;  pluries  vero,  voce  restituta,  deli- 
ria jocosa  et  blanda  loqvebatur.  Interdumi 
inter  violentas  agitationes  mente  qvam  vis  capta,, 
cantus  cum  summa  harmonia,  qvasi  sana,  autt 
veterum  malorum  certe  oblita , modulabatur,, 
interdum  selecta  loca  e scriptis  elegaiitioribuss 
Gothii,  Schillerii,  Shakspearii,  Ohlenslaegeriil 
aliorumqve  mirabili  memoria  , alta  voce  reci- 
tabat , idqve  clausis  licet  oculis  sub  gestibus! 
textui  accommodatis.  Plerumqve  vero  tanto) 
furore  delirabat,  seqve  ita  jactabat,  ut  pluriumi 
hominum  robur  ipsi  resistere  vix  posset.  Subi 
ejusmodi  paroxysmis,  sui  inscia,  miserando: 
spectaculo  dentibus  frendebat,  verberabat,  mor- 
debat, et  invita  cum  terribili  clamore,  qvalis- 
eorum  est  , qvi  saevis  tormentis  cruciantur, 

jt totam  domumj  qvin  viciniam  replebat  eiqve  mo- 
lestiam exhibebat.  Raro  syncope  vel  sopore 
[gravissimo  oppressa,  sine  ullo  sensu  aut  motu, 
et  spiritum  non  ducens,  mortuae  instar  jacebat, 
:rursus  tamen  et  repente  horribiles  illi  spasmi 
■revertebantur.  Ita  qvotidie  afflicta,  viribus  et 
spe  cadere,  lecto  decumbere,  medicos  admittere, 
dimittere  nihil  juvantes,  qvin  et  ipsi  eam  de- 
ponere et  abdicare.  — Puellae  miserias  horre- 
bant, qvi'  adspiciebant : qvid  illa  qvae  ferebat? 

Saeviebant  istae  affectiones  parum  mutatae 
limo,  ut  ajunt,  tenore  ad  diem  usqve  20  Maii 
,|ejusdem  anni  (l808).  Accedebat  tunc  sub  eju- 
t latu  furioso  vomitus  cruentus , cui  sub  trucu- 
, lentissima  anxietate  et  suffocationis  metu,  tus- 
5 sis  insuper  convulsiva,  seu  ferina  immanis,  et 
li  singultus  valde  molestus,  velut  presso  pede  in- 
. ^seqvebantur.  Vomitu,  qvi  summo  cum  cru- 
jt  ciatu  semper  junctus  erat,  magna  cruoris  co- 
ipia  per  proximos  tres  qvatuorve  dies  noctes- 
, qve  cum  impetu  ejiciebatur;  pluries  simul  ma- 
ieria  nigricans,  qvae  tetro  odore  adstantes  fu- 
gabat, per  alvum  secedebat.  Tussis  semper 
'iicca  erat,  et  aeqvabili  fere  violentia  ultra  ho- 
ram dimidiam  interdum  perseverabat.  Sin- 
?ultus  ut  plurimum  gravissimus  erat,  tantoqve 

cum  clangore  junctus,  ut  procul  audiri  posset 
Vomitus  qvidem  post  diem  24  Maii  haud  am- 
piius  cruentus  erat,  cetera  vero  morbi  symp- 
tomata — syncope  — sopor  — delirium  — in- 
sania ‘ furor  — spasmi  — convulsiones  •— 
tussis  et'  singultus  — omnia  sese  terribili  im*. 
petu  et  crudelitate,  ultra  integros  septem  men- 
ses, observate  tempus  sodales : septem  menses> 
(paucis  modo  intervallis  interrupta)  alternatijr 
velut  excipiebant.  Sub  longi  hujus  temporis  de- 
cursu misera  nostra  in  syncopen  tani  graveu 
qvotidie  fere  incidebat,  ut  sine  ullo  manifeste 
vitali  motu , in  profundissima  animi  defectione 
diu  interdum  jaceret.  Qvid  igitur  mirum,  ss 
pluries  a cognatis  suis,  qvin  ab  ipsis  medicis 
ea  vivere  jam  desiisse  judicaretur  ? Sopoi> 
tum  qvoqve  adeo  profundus  plerumqve  erat,  un 
si  cutis  pungeretur  aut  ureretur,  aegrota  iudti 
nil  sentiret , adeoqve  nullo  stimulo  susoi-. 
tari  posset.  Rarissime  sub  diuturno  hoc  morbi 
statu  ulla  qviete  tranqvilla  et  placida  frueba- 
tur:  etenim  tum  etiam  ^ cum  somnus  eam  com-ii 
plecti  videretur , silentibus  ceteris  spasmis, 
tussis  tamen  et  singultus  ut  plurimum  conti-* 
nuabant  aut  saltem  intercurrebant.  Per  pau- 
cas igitur  horas,  easqve  incertas  in  qvolibet 

; nycthemero  sui  coUs';cia^  mentisqve  compos,  et 
ab  omni  sive  dolore , sive  spasmo , libera  erat. 
'Sub  ejusmodi  lucidis  intervallis  animi  tristi- 
Itiam  suus  vultus  prodidit,  licet  ipsa  patiendi 
; necessitatem  tacite  ferens^  de  nullo  malo  con- 
qvereretur.  Parum  adhuc  alimenti  praeter 
aqvam  frigidam  sumebat  5 urinae  nunc  parum 
iplerumqve  et  cum  rubro  sedimento  mingebat  j 
imenstrua  pallida  erant  et  justo  tempore  par- 
cius fluebant. 

I Graves  illos  et  multiplices  alTectus  dum 
misera  patiebatur,  varia  interea  pharmaca  de- 
nuo  tentavimus,  nec  ullum  artis  nostrae  con- 
silium negleximus.  Ast,  candide  iterum  fa- 
tendum est,  cuncta  ne  hilum  qvidem  profuisse, 
eorumqve  nullum  sive  solatium,  sive  levamen 
attulisse.  Artem  pertinax  continuo  vicit  ma- 
llum! ■— Qvae  exinde  matris  affiniumqve  afflictio? 
ijMultos  viros  sub  hac  morbi  epocha  aegrotae  ca- 
slamitas  ad  eam  oculis  conspiciendam  excitabat. 
IVisa  est  partim  detestationem  movens,  partim 
^miserationem , prout  ingenium  hominum  erat. 

! Vetulae  cumprimis,  superstitione  captae,  casu 
tam  novo  ac  singulari  percellebantur.  Istarum 

i aliae  aegrotam  a daemonibus  prehensam  stulte 
pronunciabant.  Neqve  hoc  mirum , cum  ipse 


14 


Bartholinus  noster  de  muliere  per  bleriniun 
adeo  graviter  singultiente  loqvatur,  ut  a Daemoni 
obsessa  videretur  *).  Aliae  illius  mala  e fascin- 
ducebant,  aut  aliis  magicis  causis  adscribebant 
Nos  medici,  de  artis  nostrae  subsidio  omnini 
desperantes,  si  qva  adhuc  salutis  spes  superessot 
eam  unice  ex  accurata  victus  ratione  et  cauti 
rerum  naturalium  usu  repetendam  esse  ingenu 
fassi  sumus.  Et  qvis  nisi  periniqvus  lioc  mire; 
tur  aut  culpet?  Nonne  praestat  eam,  qvae  servai 
non  possit,  fati  lege  perire,  qvam  ut  medica  op 
periisse  videatur?  Sed  o!  malam  miserae  son 
tem  ; multa  asqve  dira  illi  ferenda  adhuc  re; 
stabant.  A die  nempe  5 Januarii  Anni  180 
versa  aut  Inutata  saltem  sunt  ejus  mala,  idqv\ 
haud  sane  in  meliorem  partem.  Ab  hoc  enii 
termino  , qvotiescunqve  mentis  compos  era^ 
de  clavo  et  de  globo  hysterico,  utroqve  atroj 
cissimo,  perpetuo  conqverebatur.  Tunc  etian 
ab  hostili  spasmo  (et  tonico  et  clonico)  pluj 
rima  ejus  organa  ventralia  indies  vexabantan 
Ab  hac  parte  praeter  tussim , singultum  cete*«i 
raqve  symptomata  prius  allata , nunc  simu< 
crudeliter  saeviebant  ventris  rugitus  , rucla-j 
mina,  vomituritiones , et  tormina,  ut  pluri- 


*)  Epistol.  cent.  III- 

mmn  cum  dolore  fixo  circa  curvaturam  coli  si- 
nistram ^ et  ineffabili  praecordiorum  anxietate. 
Tristem  insuper  hanc  tragoediam  complebat  ab- 
soluta et  pertinacissima  urinae  retentio,  diris 
suis  qvoqve  cruciatibus  stipata. 

Proxima  horum  malorum  causa  haud  diu 
latebat.  Exploratio  enim  partium  affectarum 
niilTum  dubium  reliqvit , qvin  spastica  intestini 
recti  j simul  ac  urethrae  contractio  transitum 
I contentorum  per  utrumqve  hunc  canalem  in- 
Iterpellaret.  Intestinum  adeo  constrictum  erat, 
ut  ne  flatum  qvidem  transmittere  valeret,  imo 
'vix  fistulam  pro  enematis  injectione  intromit- 
tere sineret.  Urethra  toto  suo  tractu,  ab  ostio 
;ad  vesicam  usqve^  non  urinae  modo  exitui  sed 
etiam  introductioni  tam  cereoli  qyam  cathete- 
ris'valide  obsistebat.  Denuo  igitur,  qvotqvot 
medici  eramus  , necessitate  magis  coacti  qvam 
confidentia  moti  ad  artis  praesidium  confugere 
officium  duximus.  Cum  dolores  in  vesica  ex- 
orti ad  lumbos  se  extenderent  , et  vesica  jam 
ad  capitis  magnitudinem  expansa  esset,  urinam 
artis  ope  illico  elicui.  Hinc  dolores  illi  hypo- 
gastrici et  lumbales  plane  evanuerunt,  ut  cor- 
oore  ante  incurvato  ingredi  coacta  , rursus 
^?rect6  incedere  posset,  Clysraa  dein  emolliens 

V: 

laudano  liqvido  Sydii.  nuptum  applicari  jiissiJ 
Ast  irritum  lioc  fuit:  etenim  ob  motum  peri- 
stalticum  ad  superiora  conversum  , neqve  illud 
alvum  ducebat , nec  symptomata,  ex  organit 
digestionis  oborta,  mitigabat.  Semicupium  te- 
pidum, ex  herbis  aromaticis  compositum,  tun(( 
commendavimus  ; convulsiones  vero  et  lipo- 
thymiae  intercurrentes  eo  uti  vetuere.  Fotus 
propterea  calidi , sacculiqve  aromatici  abdo- 
mini appliciti  sunt,  verum  etiam  hoc  frustrs, 
susceptum  et  sine  levamine  fuit.  Tertio  de- 
mum die  aqva  frigida  acetata,  ventri  pluries 
subito  aspersa,  omnem  canalis  alimentaris  af- 
fectionem una  cum  clavo  globoqve  hysterice^ 
intra  paucas  horas  feliciter  fugavit.  Qvae  in- 
lerea  remedia  pro  usu  interno  svasimus,  eas 
si  sui  conscia  erat  aegrota,  recusabat,  et  si 
qva  illi  insciae  porrigebantur,  eadem  ructu  eti 
vomitu  illico  reddebat.  Verum  enimvero  fugatii.i 
qvidem  istis  affectionibus  ex  organis  chylopoe-i 
ticis  , superstes  tamen  remansit  taediosissima! 
ischuria,  qvae  dein  ferociam  totius  morbi  mul-.j 
tum  augebat,  eiqve  novum  veluti  characterem i 
inprimebatj  ischuria  non  remansit,  dixi,  solum,  | 
sed  etiam  per  integros  duos  annos  ^perseveravit- 
simul  cum  saevis  illis  hystericis  cruciatibus,  id- 


qve  tanta  pertinacia,  ut  multiplicibus  licet  re- 
I mediorum  generibus  oppugnata,  omnium  tamen 
'vim  illuderet.  Heu  triste  fatum,  qvis  modus 
let  qvis  finis  erit! 

Sub  lamentabili  hoc  morbi  decursu ) a 
die  nempe  5to  Januarii  Anni  1809  diem 
usqve  8vum  Decembris  anni  inseqventis , eqvi- 
dem  pluries  nonnunqvam  in  die,  qvavis  saltem 
vespera,  catheteris  ope  urinam  educere  neces- 
sitate coactus  sum.  Sexcenties  igitur  et  ultra 
in  nostra  aegrota  hanc  operationem  perfeci,  et 
jvid  mirum,  si  magna  interdum  cum  difficul- 
:ate?  Ejus  nempe  urethra  semper  adeo  sensi- 
nlis  et  irritabilis  erat , ut  operatio  minqvam 
lon  frustraretur,  nisi  canalicula  unico,  levi  et 
eqvabili , tractu  ad  vesicae  cavum  perveniret. 

fvero , qvae  manus , vel  mea  multo  dexterior, 
arduam  hanc  regulam,  etiam  sub  agitatio- 
Dus  aegrotae  convulsivis  , caute  perficiendam 
mi  tempore  valet?  Hinc  saepius  per  plures 
ras  apud  miseram  nostram  morari  mihi  opus 
it,  priusqvam,  sedatis  convulsionibus,  sub 
ieto  vel  tractabili  corporis  statu  illius  vesicam 
te  evacuare  potuerim. 

Ab  initio  mensis  Martii  anrti  1809  afiec- 
» illi  hysterici,  lipothymiam  puto,  et  con- 

vulsiones  ,1  contra  omnium  spem  insigniter  dc 
vehementia  et  freqventia  remisere,  verumta- 
men  haud  prorsus  evanuere,  qvin  miseram, 
qvamvis  modo  in  vita  victuqve  servato,  acer- 
bis interdum  insultibus  nocturno  inprimi.s  tem- 
pore mulctarunt.  Demum  mense  praeter- 
lapso aegrota  sine  ullius  fere  medicaminis  u.si 
eo  pervenit,  ut  noctes  etiam  (qvoties  urinai 
eductio  vespere  haud  omissa  esset),  placide 
et  qviete  duceret.  E somno  nunc  postriditi 
mane  sponte  semper  evigilabat , ac  deincep» 
animo  et  corpore  se  ita  levatam  sentiebat,  ul 
totum  diem  extra  lectulum  degens,  affines  sua* 
moestissimas  exhilararet. 

Sed  prospera  haec  Nostrae  fortuna  ad  exi- 
guum modo  tempus  durabat.  Mox  enim  som- 
nus matutinus,  etiam  tum  cum  bene  dormi- 
visset , in  soporem  qvotidie  transibat , qvi 
paucis  diebus  praeterlapsis,  deniqve  adeo  pro- 
fundus evasit,  ut  nullo  stimulo  fugari  possett 
Jacebat  tunc  misera  plerumqve  ad  meridicm| 
usqve  vellit  attonita , sine  motu  , sine  ulIO'  > 
sensu,  respiratione  adeo  parva  et  rara,  ut  haec, 
interdum  nulla  esse  videretur.  Sub  eodem  statui 
pulsus  simul  tam  parvus  et  obscurus  plerumqve 
erat,  ut  percipi  vix  posset.  Aliqvot  post  me-|i 

rldiem  horas  sopor  ille,  incoguita  causa,  in  de- 
mentiam  et  furorem  qvolidie  convertebatur. 
Hae  accessionum  formae  cum  convulsionibus 
atrocissimis  et  ejulatu  horroris  pleno,  aut  sal- 
tem cum  garrulitate  , iracundia  et  inqvietu- 
dine  (ad  inseqventem  usqve  noctem  perdurantes) 
junctae  semper  erant  , fere  uti  Mense  Aprili 
anni  1808*  Niliil  sane  eo^  statu,  qvo  aegrota 
per  hoc  morbi  tempus  fuit,  mi-serius  ne  co- 
gitari qvidem  potest.  Neqve  noctu  neqve 
die  mentis  compos  erat ; per  plura  interdum 
nycthemera  nullum  prorsus  alimentum  , ne 
aqvae  qvidem  guttulam  sumebat  j alvus  con- 
tinuo segnis  erat , adeo  ut  vix  singulis  octo 
^1  diebus^  idqve  inscia  aegrota,  redderetur.  Nihil 
morbi  ferociam  mitigabat  j qvi  praestantissima 
remedia  spernebat.  E medicis,  qvi  morl^ppi 
ancipitem  judicabant,  qvin  extremum  exspec- 
tabant, aegrotae  affines  et  amicae  non  nisi  tri- 
stissima prognostica  audiebant. 

Ast  ne  exiliores  videar  minutias  perseqvi, 
celeriter  in  tramite  mihi  proposito  procedam. 

Ad  diem  usqve  13tium  Maii  ejusdem  anni 
(1809))  cum  morbus  sub  duplice  illa  varietate 
(sopore  nimirum  hysterico  et  furore  convul- 
sivo)  die  nocteqve  alternaret,  idemqve  qvemvis 

miseram  suscitandi  conatum  illuderet  et  frustra- 
retur, nos  — qvotqvot  fuimus  medici  — specta- 
tores prorsus  fere  otiosos  magnae  illius  calami- 
tatis nos  praebuimus,  vix  sperantes  fore,  ut. 
absoluta  et  perfecta  ejus  inedia,  temporis  bene-- 
jficio  adjuta,  insultus  istos  crudeles  demum  aut.’ 
mitigaret,  aut  breviores  saltem  redderet. 

Verumenimvero  die  13  Maii  1809,  qvumi 
Callisenius  noster  una  mecum  lectulo  aegrotae,, 
tunc  profunde  consopitae,  forte  assideret,  sa- 
pienti huic  viro  placuit,  pulverem  ex  herba  ni— 
cotiana,  digitis  comprehensum,  illius  naribuS' 
admovere,  experiundi  causa  (uti  innuebat)  ani 
iste  pulvis,  inspiratione  attractus,  ullum  opta- 
bilem effectum  habiturus  esset.  Eventus  hu- 
jus experimenti  non  ex  sententia  solum  proce- 
debat, sed  etiam  omnem  exspectationem  su- 
perabat. Vix  enim  pulvis  membranam  pitui- 
tariam leviter  attigerat , cum  aegrota  , nullai 
sternutatione  interveniente , plene  ad  mentemi 
rediret , scnsumqve  cum  motu  recuperaret*' 
Tum  inde  per  reliqvam  diei  partem  de  nullai 
aegritudine  conqverebatur,  sed  valde  licet  de- 
bilitata, alacritatem  habebat,  qvam  antehac 
per  totum  morbum  nunqvam.  Verumenimvero 
jam  nocte  inseqvente  ex  inopinato  omnia  rur- 

sus  pejora ! Post  levem  nempe  et  placidum 
somnum  aegrota  a furore  denuo  convulsivo 
corripiebatur j qvi  ad  proximum  diem  perse- 
verabat, atqve  in  soporem  profundum  demum 
transibat  , qvo  durante  ne  verbum  qvidem 
proferebat.  Accedens  ego  postridie,  insultum 
hunc,  experimento  Callisenii  repetendo,  feliciter 
qvidem  ita  fugavi  , ut  aegrota  protinus  ad  se 
rediret.  Cum  autem  deinceps  ejusmodi  acces- 
sus, jam  soporosi,  jam  furiosi,  qvavis  nocte 
sponte  reverterentur,  etiam  ingravescerent;  in- 
super cum  aegra  simul  e repetita  resuscitatione 
usui  tabaci  sensim  assvesceret;  effectum  hujus 
remedii  debiliorem  ' indies  fieri , infortunii 
anxius  praesagiebam.  Neqve  proh  dolori  acerba 
haec  exspectatio  me  fefellit.  Posteaqvam  enim 
aegrota  qvovis  mane,  ope  tabaci  somno  suscitata, 
octo  circiter  dies  vitam  sub  sat  prospero  for- 
tunae flatu  transegerat ; tum  neqve  iste  stimulus, 
ec  liqvor  ammonii  causticus,  nec  ipse  helle- 
borus,  aliaqve  ejusdem  farraginis,  naribus  ad- 
ota,  ullam  amplius  reactionem  excitabant. 
Morbus  tunc  iterum,  similiter  atqve  ante  breve 
boc  intervallum , neqve  nocte  neqve  die  re- 
ittebat,  sed  symptomatibus,  visu  et  auditu 
lorrendis,  perpetuo  saeviebat. 

Qvodnam  itaqve  consilium , prout  tunc 
necessitas  exigebat,  in  casu  tam  ancipiti  ca- 
piendum erat?  Ingenue  fateor  me  sat  diu,  qvo. 
rae  verterem,  anxie  haesitasse.  Sub  qvotidianisi 
illis  exsuscitandi  periculis  observaveram,  aegro- 
tam sopore  vel  profundissimo  ocyiis  sem- 
per  ad  se  redire,  si  clauso  forte  ejus  ore,, 
qvam  si  eodem  aperto  tabaci  pulverem  nari-- 
bus  admoveram.  Ast  unde  varius  hic  ejus- 
dem remedii  effectus  oriretur,  obscurum  erat. 
Num  forsan  e leviori  pulveris  attractione  ett 
impulsu  ^ dum  os  hiabat , an  aliunde  ? Qva— 
propter  ut  de  dubia  hac  re,  qvae  ab  initio  m« 
parum  moverat,  certior  tandem  fierem;  nuna 
manu  mea  os  aegrotae  prius  arcte  obtegebam, 
qvam  tabacum  illius  naribus  porrigebam.  At— 
qvi  hoc  experimentum,  pluries  repetitum,  ad 
novum  artis  subsidium  inveniendum , velut 
casu  fortuito  , viam  mihi  feliciter  paravit.; 
Elenim  mox  cognovi  auxilio  satis  esse , si; 
aeri  per  aegrotce  os  et  nares  omnis  ingressus  et 
regressus  per  aliqoot  horae  momenta  inierclu-- 
deretur,  Ecce  in  ipsa  medici  manu,  eaqvei 
nuda  <et  inermi,  artis  adminiculum,  qvantunH 
effectus  spectatur,  omni  fere  fide  certius,  qvo, 
perniciosa  ista  iitriusqve  generis  sjunptomata 

intra  breve  tempus  ut  plurimum  domari  et 
vinci  qveant. 

Exsuscitatio  e statu  soporoso  semper  facili 
negotio  efficiebatur , idqve  sub  phaenomenis, 
constantem  ordinem  seqventibus.  Post  inter- 
ceptam nempe  Consopitae  respirationem  totum 
ipsius  corpus  absqve  motu  et  sensu  quietum  pri- 
mum aliqvandiu  jacebat;  deinceps  diaphragma 
una  cum  ceteris  respirationis  musculis  reci- 
proco impetu  intendebantur;  postea  artus  novo, 
ut  videbatur  , vigore  profusi  , lente  erigeban- 
tur; novissime  utraqve  manus  sursum  faciem 
versus  flectebatur  ; qvibus  peractis  , (si  tunc 
respirationis  impedimenta  demerem)  aegra  sta- 
itim,  tanqvam  sana  e somno  evigilans  utrum- 
qve  oculum  manibus  fricabat  — profunde  osci- 
tabat — et  continuo  ad  se  redibat , dein  valenti 
similis  erat,  donec  novus  insultus  accideret. 

Paulo  secus  exsuscitatio  e statu  furioso 
obtingebat  , multumqve  difficultatis  et  laboris 
haud  raro  habebat.  Qvamprimum  enim  aegro- 
tae respiratio  manu  inhibebatur  , furor  tanto 
impetu  ruebat , ut  ejus  meminisse  animus 
adhuc  horreat.  iEgrota,  tunc  velut  ob  gra- 
vem suffocationis  metum  desperata  , totum 
cprpus,  caput  inprimis  et  brachia,  violentis- 

?! 

'k  ■ 


24 


sime  jactabat,  et  effrenato  impetu  — decoris  ^ 
prorsus  oblita  — pro  libero  aeris  haustu  col- 
luctabatur, qvapropter  sub  exsuscitationis  ini- 
tio pluribus  semper  mihi  opus  erat  adjutori- 
bus, qvi  furiosam  continerent,  meqve  contra» 
ipsius  vim  defenderent.  PoSteaqvam  vero,  sub) 
jurgio  adeo  horrido  moestoqve,  miseram  per* 
aliqvot  momenta  omni  respirandi  postestate* 
privare  mihi  contigisset ; mali  ferocia  absqve; 
aliis  subsidiis  semper  remittebat  et  mitigaba — 
tur.  Membra  ante  contracta,  contorta  et  ri-^- 
gida , aut  motu  effrenato  agitata  , tunc  brevii 
relaxata  leniter  ac  sensim  extendebantur.  Cae— 
tera  deinde  iisdem  prope  phaenomenis,  eodem— 
qve  typo  perinde  ac  sub  exsuscitatione  e statuj 
gfoporoso  procedebant.  Mgra.,  ita  expergefacta, j 
qvoties  a bellis  suis  amicis  curiose  examinaba-- 
tur  , respondebat  se  sub  insultu  omnino  nihil 
sensisse  vel  audivisse,  sed  qvasi  altissime  somno) 
sepultam  fuisse.  Simul  ac  sensus  et  motus  re-- 
diere,  de  nullo  dolore  aut  aegritudine  conqvere-" 
batur.  Neqve  vires  inter  paroxysmos  fractae? 
visae  sunt. 

Invidiam  forsan , Sodales ! mihi  conci- 
tavit , qvod  Callisenii  experimento  ductus,  ^ 
novam  illam  exsuscitandi  methodum  omnium 

primus  adhibuerim.  Eqvidem  mallem  prosperam 
hanc  fortunam  alii  evenisse  qvam  mihi!  Qvot 
enim,  qvantisqve  molestis  operosisqve  negotiis 
cum  aegrotante  nostra  a die  illo  implicitus  fuerim, 
dici  vix  potest.  Etenim  ulterius  non  progres- 
sus eram,  qvam  ut  miseram  e paroxysmis  illis 
resuscitare,  et  ad  sanam  mentem  revocare  va- 
lerem ; novos'  vero  istorum  accessus  , utpote 
qvi  nulla  praenuntia  habebant , declinare  aut 
praecavere  nondum  in  artis,  ne  dicam  in  mea 
potestate  erat.  Qvid  tum  inde?  Sopor  pro- 
fundus qvemqve  fere  somnum  naturalem  brevi 
post  diluculum  excipiebat , tantaqve  deinceps 
pertinacia  continuabat,  ut  aegrota,  nisi  laudata 
: methodo  juvaretur , ad  mentem  niinqvam  redi- 
:xet.  Nec  qvidem  hoc  satis  ! Iste  enim  so- 
I por , nisi  absqve  mora  tolleretur , nunc 
semper  pomeridiano  tempore  in  furorem, 
iqvin  rabiem  transgrediebatur.  Atqvi  (o  fa- 
tum inexorabile  1)  perseverabat  eadem  haec 
morbi  atrocitas  per  integros  19  menses,  a die 
nempe  18vo  Maii  anni  1809  ad  diem  usqve 
8vum  Decembris  anni  inseqventis;  idqve,  ut  ex 
ante  allatis  liqvet,  una  cum  obstinata  illa,  per 
se  jam  sat  molesta,  ischuria  urethrali.  Haud 
j^itaqve  mirum,  si  ego  per  diuturnum  hoc  tem- 


i 


26 


poris  spatium  die  noctecjve  accitus,  istis  tra- 
goediis concitus , supra  vires , et  sexcenties  ite- 
rum perturbatus  fuerim,  meaqve  patientia  fere 
victa  sit.  Ast  paulatim  voluptati  fiunt,  qvae  ne- 
cessitate coeperunt  j nec  medicum  decet  dura 
ac  difficilia  reformidare!  Tanto  magis  aegrotae^ 
ejusqve  affinium  precibus  qvotidianis  morem  ge- 
rere officium  duxi , cum  ista  resuscitandi  peri- 
cula, in  primis  sub  statu  aegrotae  furioso,  rarissi- 
me collegis  meis  vel  dexterrimis,  qvippe  minus  in 
hoc  opere  intrepidis,  prospere  evenirent.  Ca/— 
lisenius,  Schumacherus , Herholdtus  (frater  ca- 
rissimus) aliiqve  artis  periti  vires  suas  in  no- 
stra exsuscitandi  methodo  adhibenda  pluries 
exercitarunt.  Brandisius  tactu  magnetico  nec 
non  oculorum  constanti  contuitu  aegram  no- 
stram e statu  soporoso  excitare  semel  tentavit, 
at  frustra ; licet  illico  post  in  eximii  hujus  viri 
praesentia  eam  artificiali  illo  suffocationis  pe- 
riculo brevi  resuscitarem.  Mense  Julio  1809» 
cum  egomet  ipse^  valetudine  impeditus^  nullam 
aegrotae  opem  ferre  valerem^  ea  per  totos  sex 
dies  noctesqve  magno  cum  vitae  periculo  inde- 
sinenter furere  et  ejulare  continuavit.  Alias 
vero,  si  nihil  obstaret^  qvo  minus  eam  qvovis 
mane  e somno  excitare,  et  qvavis  vespera  ab 

orina  retenta  liberare  possem^  vitam  tolerabi- 
lem per  longum  hunc  morbi  decursum  degebat, 
raroqve  in  furorem  rapide  delabebatur.  To- 
tum tunc  diem  sat  hilaris  et  tranqvilla,  par- 
tim  varia,  ad  ingenii  animiqve  cultum  perti- 
nentia , legendo  et  scribendo  , partim  desig- 
nando f suendo  aliisqve  virginum  occupationi- 
bus domesticis  consumebat.  Parco  semper 
nutrimento  egebat;  et  aqva  frigida  pro  potu 
maxime  delectabatur.  Plurima  nunc  iterum 
medicamina  , e fonte  pharmaceutico  hausta, 
tempore  diurno  adhibebat  , eaqve  valde  di- 
versa j nimirum  ut  ad  varias,  qvas  sub  morbi 
I decursu  finximus  , liypotheses  et  indicationes 
;sic  dictas  curativas , istorum  singula  accom- 
imodatissima  nobis  videbantur.  Qvid  ? qvod 
linprimis  per  ultimum  mali  semestre  haud  ul- 
llam  aegrotas  tractationem  ut  nimis  duram  re- 
I formidavimus,  si  modo  aliqvis  salutaris  effectus 
linde  sperari  posset.  Ambiguum  enim  reme- 
idium  certa  desperatione  potius  Celso  duce 
existimavimus.  Sed  hisce  nostris  conaminibus 
prorsus  nihil x effecimus  ; vetustas  malo  callum 
Consvetudinis  jam  obduxerat,  qvod  velut  victrix 
omni  arti  restitit,  eamqve  superavit.  Ecce  ali- 
qvot  exempla  remediorum  alias  potentissimorum, 

qvae  spem  nostram  tunc  fefellerunt.  Opii  iSgranai 
aegrota  semel  intra  6 horas  sumsit  nullo  sive* 
somno  sive  alio  effectu  subseqvente.  Tartarii 
emetici  16  grana,  intra  2 horas  deglutita  ali— 
qvando,  neqve  vomitum  ciebant,  nec  ullam  ex- 
cretionem  sive  alvi,  sive  sudoris,  sive  lotii  i 
promovebant.  Vesicatorium  admodum  amplum,, 
abdomini  impositum,  vesiculas  qvidem  sero» 
plenas  excitabat;  attamen  qvamvis  post  epider- 
midis ablationem  pulvis  cantharidum  qvotidie,, 
donec  gangraena  minaretur,  nudae  cuti  insper-- 
geretur,  aegrota  nec  de  ullo  dolore  inde  con- 
qvesta  fuit,  nec  ejus  somnus  impeditus.  Vesicae 
bovinae  aqva  frigidissima  impletae,  pudendis  et 
abdomini  per  plura  nycthemera  applicitae,  nul- 
las horripilationes  proferebant , nec  aegram 
consopitam  exsuscitabant , neqve  exsuscitatae 
somnum  et  soporem  vespere  impediebant,  . 

Circa  finem  Novembris  anni  1810  e causa  i 
tunc  adhuc  ignota  in  tantum  langvorem  aegrota  . 
sensim  incidebat  , ut  pedibus  demum  haud 
amplius  insistere  valeret,  sed  in  lectulo  esse 
perpetuo  cogeretur.  Furor  convulsivus  nunc 
qvidem  remittebat,  imo  pedetentim  prorsus 
evanescebat.  Ast  sopor  e contrario  adeo  pro-  ? 
fundus  evadebat,  ut  aegrota,  simulae  suffocatio- 

, nis  "periculo  suscitata  esset,  illico  post  in  sta- 
tum, in  qvo  sui  impos  erat,  iterum  delabe- 
:retur.  Sic  itaqve  aucta  eheu!  morbi  atrocitas 
I novum  qvoqve  nostrum  exsuscitandi  subsi- 
idium  inutile  demum  reddebat!  A primo  nunc 
! Decembris  anni  1810  ad  diem  usqve  8vum 
imensis  ejusdem,  qvotidie  semel  ac  saepius  istud 
isubsidium  frustra  adhibui,  magno  semper  cum 
laffinium  moerore.  Per  septem  illos  dies  aegrota, 
otnni  vita  sensoriali  orbata,  moribundae  instar 
'Valde  languit,  pallido  faciei  colore  foedata, 
copioso  sudore  perfusa  una  cum  extremoruna 
frigore.  Deglutitio  semper  difficillima  erat, 
pulsus  exilis  et  irregularis  j respiratio  lenta, 
interdum  suspiriosa;  alvi  obstipatio  pertinacis- 
sima; urinae  secretio  adeo  suppressa,  ut  per 
integros  sex  dies  ne  guttula  qvidem  e vesica 
emitteretur.  Instantem  mortem  omnes  ipsiqve 
medici  exspectabant,  qvin  vovebant. 

Die  8vo  Decembris  (1810)  reiterato  periculo 
respirationem  inhibendi  semimortuam  nostram 
lad  sensum  revocare  praeter  meam  omniumqve 
exspectationem  mihi  contigit.  Et  — qvod  ad- 
huc magis  faustum!  — ab  eodem  inde  tempo- 
ris momento  morbus  aliam  denuo  faciem  in- 
iduebat,  eamqve  minus  terribilem.  Hora  nempe 

prima  poStqvam  evigilavit  aegrota  horripilatio- 
nes , saepias  intercurrentes  , sentiebat , qvas- 
aestus  febrilis,  cephalalgia,  dyspnoea  et  vomi— 
turitiones  inseqvebantur.  Febrilia  haec  typum 
febris  continuae  dein  servabant , cum  aliqva 
exacerbatione  vespertina.  Et  mirum  , qvami 
felici  eventu  haec  morbi  variatio  contigerit. 
Jam  enim  a primo  illius  accessu  aegrota  noir 
sui  solum  semper  conscia  mansit,  sed  una 
velut  flatu  et  sopor  et  furor  et  ischuria  simul 
evanuere.  Naturam  in  opere  tam  benefico  per- 
turbare temerarium  fuisset , qvapropter  nosi 
medici  ad  divi  Flippocratis  exemplum  metho- 
dum , ut  dicitur  ^ exspectativam  adhibuimus^ 
et  solummodo  anili  assiduitati  nos  opposui- 
mus. Et  qvid  inde?  Die  nono  crisis  perfecta 
tam  sudore  per  totum  corporis  ambitum  dif- 
fuso, qvam  urina^  ad  aspectuni  lateritia,  ea- 
qve  pro  lubitu  et  sine  dolore  emissa,  seset 
manifestabat , et  febrem  intra  paucos  dies  pror- 
sus tollebat.  Posthac  somnus  naturalis  semper 
erat,  excreta  bene  et  normaliter  procedebant,! 
nec  menses  sui  officii  obliviscebantur ; vires 
etiam  tam  animi  qvam  corporis  brevi  redibant.' 
Atqvi  sic  aegrota  nostra  mirifice  servata,  sani- i 
4;atem  febri  magis  qvam  arti  debebat.  Laeta 

tunc  iterum  cum  laetis  gaudebat , idqve  haud 
sine  magno  meo  solatio  et  oblectamento!  Uni- 
cum morbi  vestigium,  de  qvo  ab  illo  inde  tem- 
pore qverebatur , hoc  erat , qvod  decubitum 
in  latere  corporis  sinistro  aegre  ferret. 

Ultra  duos  annos  proxime  inseqventes  nunc 
perfecta  sanitate  gavisa  est.  Mense  Aprili 
anni  1813  febri  morbillosa  decubuit  , qvem 
morbum  facile  superavit.  Mense  Julio  ejus- 
dem anni  a febre  remittente  iterum  corripie- 
batur, qvae  tussi  spasmodica  pluries  in  die, 
et  a mense  Augusto  simul  vomitu  cruento 
stipata  erat.  Dolores  sub  vomitu  haud  adeo 
molesti  erant  , neqve  magna  sangvinis  copia 
ejiciebatur.  Refrigerantia,  e regno  inprimis 
vegetabili  sumta,  vomitum  mitigabant,  eum- 
qve  initio  mensis  Novembris  prorsus  demum 
inhibebant.  Ab  hoc  tempore  ad  13  Januarii 
anni  1814  optime  iterum  valebat. 

Illa  vero  die  (l3  Jan.  1814)  In  media  cru- 
ris sinistri  parte  ad  latus  anterius  carbunculus 
sat  largus  exoriebatur,  qvi  atroci  qvidem  do- 
lore , atqve  motu  allqvo  febrili  , nullo  tamen 
spasmo  junctus  erat,  et  post  copiosam  suppu- 
I rationem , nucleo  gangracnescente  dernuni  se- 

parato,  circa  vigesimum  Maii  (Anni  1814)  so-- 
litis  remediis  sanabatur. 

A mense  Maio  (Anni  1814)  per  duos  integros 
annos  yeluti  prorsus  sana  vitam  sat  prosperam 
iterum  degebat.  Verumenimvero  circa  exitura 
Maii  anni  1816  febri  continua,  qvae  typum  re- 
mittentis servabat,  deniio  infestabatur.  Stipata 
erat  haec  febris  continuo  ventris  dolore  haud 
raro  gravissimo  , praeprimis  in  regione  hypo- 
chondriaca sinistra.  Dolor  hic  sub  inspira- 
tione, maxime  profundiore,  vel  tussi  fortiori, 
semper  exacerbabatur.  Intercurrebat  simul  qvo- 
tidie  fere  vomitus  cruentus , qvo  haud  exiguam 
sangvinis  copiam  aegra  ejiciebat.  Perseverabat 
anceps  hic  status  qoatuor  fere  menses^  nempe  a 
Mense  Majo  ad  Septembris  initium  usqve  ejusdem 
anni  (l 81 6).  Tunc  brevi  sanitatem  eamqve,  ut 
videbatur,  perfectam  rursus  recuperabat,  et  per 
tres  fere  annos  Inseqventes  (nempe  ad  8vum  Ja- 
nuarii usqve  1819)  nullo  sive  dolore,  sive  spasmo 
vexata,  felicem  rursus  vitam  cum  suis  degebat.' 

A die  8vo  Januarii  anni  1819  nova  tra- 
goedia agi  incipiebat.  Dolor  colicus  tum  ite- 
rum aegram  affligebat,  idqve  majori  acerbitatfe 
qvam  antea  unqvam.  Ita  nunc  continuo  per  • 
plura  njycthemei’a  cruciabatur,  ac  si  caues,  ut 

iipsa  ajeTbat,  ejus  viscera  arroderent  et  lancina- 
rent. Die  nocteqve  tam  crudeliter  lacessita 
nullam  interea  qvietem  nec  somnum  capiebat. 
Abdomine  vel  levi  manu  contrectato  dolor 
valde  augebatur.  Accedebant  mox  febris  ar- 
dens^ singultus  enormis,  vomitus  cruentus  sat 
copiosus  , nec  non  dejectio  materiae  nigrae  ac 
foetidae  per  alvum.  Sub  terribili  lioc  statu  nec 
alimenta  nec  medicamina,  ne  clysmata  qvidem, 
aut  fomenta  abdomini  applicata.  Misera  ferebat. 
Hinc  brevi  exhausta  et  attenuata  , eoqve  de- 
mum reducta  jacebat^  ut  prorsus  nulla  salutis 
spes  superesse  videretur.  Die  secundo  Fe- 
bruarii (anni  1819)  adeo  langvida  tantoqve  sen- 
suum torpore  obruta  erat^  ut  accuratior  abdo- 
minis exploratio  institui  posset.  Tumor  tunc 
■ durus  ac  renitens , et  in  trefln  lobulos  velut 
ipartitus  , infra  umbilicum  tactu  percipiebatur. 
Abscessum  absconditum  cum  suspicarer,  cata- 
I plasma  emolliens,  ut  suppurationem  promove- 

!rem,  abdomini  imponere  jussi,  illudqve  saepius, 
ne  frigesceret,  reiterari  imperavi.  Ad  diem 
1^  usqve  I2mum  ejusdem  mensis  (Februarii  1819) 
g status  morbi  immutatus  perseverabat  et  ad  in- 
Bteritum  ruere  videbatur.  Misera  demum  co- 
4pioso  sudore  cum  extremorum  frigore  perfun- 

debatur,  auram  frigidam  exspirabat.  In- 
stantem mortem  omnes  exspectabamus.  Heu!' 
qvam  grave  ac  moestum  in  tanta  rerum  incer- 
titudine  officio  medici  fungi!  Ne  tamen  ulti- 
mum remedium,  vel  maxime  ambiguum,  in- 
tentatum relinqverem,  consensu  aegrotae  affi-- 
nium,  locum  tumoris  maxime  renitentem  adt 
profunditatem  pollicis  circiter  cultro  audacter' 
incidi.  Nil  puris  et  parum  sangvinis  vulnusi 
fundebat.  Ejus  vero  profunditatem  cum  dein-- 
ceps  specillo  explorarem , in  corpus  durum  et- 
velut  metallicum  allisi,  prorsusqve  ex  inopi-- 
nato  acum  suendo  servientem  vulsella  e vul-- 

/ 

, nere  extraxi.  Haud  parum  ab  initio  obstupui,, 
videns  imprimis  illam  nigram  et  oxydatomi 
esse.  Sed  utcunqve  lioc!  Omnia  symptomatai 
nunc  remitteblint,  jam  noctem  proxime  inse- 
qventem  aegra  per  horas  placide  dormiebat,, 
dieqve  post  paululum  nutrimenti  capiebat.  Ab» 
hinc  tumorem  ut  discuterem , cataplasmati  i 
species  resolventes  addidi,  nec  non  alvum  per 
clysterem  ducere  svasi.  Ast  convalescendi 
spem,  qvae  denuo  miseram  consolabatur,  ex- •! 
tenuari  iterum  et  evanescere  propediem  vidi.  i 
Dolor  enim  incrementum  rursus  capiebat,  iis- 
demqve  atqve  antea  symptomatibus  (singultu. 

vomitu  cruento  ceterisqve)  mox  stipabatur. 
Repetita  tumoris  exploratione  punctum  in  si- 
nistra regione  lumbali  observabam,  cujus  con- 
tactu aegra  acutissimos  dolores  cruciatusqve 
perpetiebatur.  Constitui  idcirco  etiam  liunc 
locum  incidere,  qvo  facto  die  l5to  Februarii 
(I8I9)  aliam  adhuc  acum  aeqve  nigram  et  oxy- 
datani  evulsi. 

Taediosum  esset.  Sodales!  et  animum  ni- 
mis moveret,  si  omnes  istos  summorum  dolo- 
rum cruciatus  , qvos  Misera  nostra  ab  hoc 
inde  tempore  iterum  pertulerit,  sigillatim  de- 
pingere vellem.  Hinc  potius  duco  generatiin 
modo  atqve  universe  afferre  , rae  a die  illo 
12mo  mensis  Februarii  anni  1819  diem  us- 
qve  lOmum  Augusti  anni  1820?  sive  spatio  18 
mensium  ducentas  septuaginta  et  tres  acus  va- 
riae magnitudinis  e variis  illius  corporis  regio- 
nibus sensim  cultri  et  vulsellae  ope  extraxisse. 
En  (ipsas  acus,  et)  tabulas  duas  hanc  rem  ul- 
terius illustrantes  i 

Tabula  I 

Summam  sistens  acuum  excisarum  e singulis 
X regionibus. 


Regio  e qva  acus  extractae. 

Earum  numerus. 

E mamma  sinistra 

— 22 

Inter  mammas  .... 

— 14 

E regione  epigastrica.  . 

— 41 

— — hypochondriaca 

sinistra 

— 19 

— — dextra 

— 20 

E regione  umbilicali  . . 

— 31 

~ — lumbali  sinistra 

— 39 

— - — — dextra 

— • 17 

E regione  hypogastrica  . 

— 14 

— — iliaca  sinistra 

— 27 

, — — ^ dextra 

— 23 

E crure  sinistro 

— Z 

— — dextro  . . 

- 1 ‘ 

Inter  scapulas  .... 

— 1 

Infra  scapulam  dextram 

— 1 

Summa 

— 273 

Tabula  II 

Ordinem  sistens  chronologicum  qvo  acus 
extractce  sunt. 


Tempus  qvo  acus 
extractae. 

Earum 

numerus. 

E qva  regione. 

1819- 

Die  12  Febr. 

1 

E regione  hypogastrica» 

— 15  — 

1 

— lumbali  sinistra. 

— 1 Martii 

2 

— eadem. 

— 6 Aprilis 

1 

— eadem. 

A die  8 Maii 
ad  diem  26 
ej  usdem. 

3 

7 

[ ^ 
l 3 

— eadem. 

— iliaca  dextra. 

— — sinistra. 

— Jiypogastrica. 

Die  3 Octobr. 

4 

— epigastrica. 

— 4 — 

7 

“ lumbali  sinistra. 

A die  60ctbr. 
ad  diem  18 
Decembris. 

' 8 
17 
11 
12 

— umbilicali. 

— lumbali  sinistra. 

— iliaca  sinistra. 

— liypochond.  dextra. 

1820.' 

5 

. 4 

6 

— sterni,  intermammas. 

— hypochond.  sinistra. 

— umbilicali. 

A die  26  Jan. 

12 

6 

— epigastrica. 

ad  diem  8 

— iliaca  dextra. 

Februarii. 

8 

— lumbali  sinistra. 

- 

122 

• 

J 

Tempus  qvo  acus 
, extractaj. 

Earum 

numerus. 

A die  26  Febr. 
ad  diem  14 
Martii. 

122 

(•  11 

^ 5 
1 

( 

1 10 

1 ^ 
l 9 

' 17 

12 

’ 10 
14 
9 

. 10 
3 
1 

: 

22 

A die  8 Aprilis 
ad  diem  28 
ejusdem. 

A die  18  Maii 
ad  diem  15 
.Tunii. 

A 'die  3 Julii 
ad  diem  20 
ejusdem. 

A die  30  Julii 
ad  diem  10 
Augusti, 

Summa 

273 

E qva  regiono. 


E regione  epigastrica. 

— hypochondriaca  si- 

nistra. 

— lumbali  dextra. 

— hypochond.  sinistra. 

— — dextra. 

— sterni,  inter  mammas. 

— umbilicali. 

iliaca  sinistra. 

— — dextra. 

— epigastrica. 

— lumbali  dextra. 

— hypogastrica. 

— crure  sinistro. 

— inter  scapulas. 

— crure  dextro. 

— infra  scapulam  dex- 

tram. 

— mamma  sinistra. 

Observate  Sodales!  non  omnes  acus  inte- 
gras , sed  earum  plurimas  in  frusta  fractas, 
apice  vel  oculo,  vel  utroqve  earum  extremo, 
destitutas  esse.  Si  modo  tres  excipiatis,  qvae 
ad  adspectum  capitatae  fuerunt,  qvaeqve,  prout 
ex  aurichalco  fabrifactae,  adhuc  splendent, 
ceterae  omnes,  inter  qvas  una  crinalis,  nigrae 
sunt,  et  a praegressa  oxydatione  vehit  marcidae. 
Ex  utraqve  tabula  apparet,  tantum  non  omnes 
ex  anteriori  corporis  superficie,  idqve  haud 
simul , sed  post  intervalla  plurium  nonnunqvam 
dierum,  aut  hebdomadum  , imo  interdum  men- 
sium, excisas  esse.  Sub  ejusmodi  intervallis 
aegra  plerumqve  vitam  tolerabilem  degebat,  le- 
viori tantum  ventris  dolore  continuo  vexata; 
lectulo  tamen  ob  virium  defectum  perpetuo 
nunc  inhaerere  cogebatur.  Simulae  vero  acus 
extrorsum  versus  progrediebatur,  seqve  cuti 
appropinqvabat , et  ad  varium  suum  situm 
hanc  aut  vellebat,  aut  simul  protrudebat,  gra- 
vissimus semper  dolor  oriebatur , ^febri  ut  plu- 
rimum, singultu  et  vomitu  cruento  junctus; 
Attamen  haud  raro  aegra  per  plures  dies  terri- 
bili clamore  ante  conqverebatur,  qvam  locus, 
qvo  acus  latebat,  certo  determinari  posset; 
^vid?  qvod  saepius,  ut  vel  acui  exitum  pa- 

rarem , vel  levamen  saltem  afferrem , locum 
dolentem  usqve  ad  musculos  cuti  subjectos 
cultro  ad  ambitum  sat  largum  excoriare  ne- 
cesse  fuit.  Abdomen  prius  qvam  lioc  perficie- 
batur valde  semper  intumescebat,  et  nunqvam 
fere  non  graviora  illa  symptomata  jam  pluries 
memorata  inducebat.  At  vero,  qvid  tristius, 
qvam  qvod  acu  qvavis  feliciter  extracta,  con- 
tinuo novi  doloris  impetus  extimescendi  erant? 
Interdum  accidebat,  ut  post  cutis  transcisio- 
nem  acum  frustra,  diu  in  ipso  vulnere  qvae-  ' 
rerem  , eamqve  igitur  in  corpore  relinqvere 
coactus  essem,  donec  ea,  post  plures  non 
nunqvam  dies,  aut  sponte  in  vulnus  prodibat,, 
aut  alio  loco  sese  tactui  iterum  exhibebat.  — 
Excisionem  acuum  haud  semper  ad  unam  ean-- 
demqve  methodum  instituere  potui.  Jam  enimi 
abdomen  ita  expansum  erat , ut  cutis  plicarii 
neqviret ; tunc  libera  manu  vulnus  suprai 
acum  inflixi  , et  dein  telam  cellulosam  cuini 
adipe  interjecto  tenaculo  et  cultro  separavi. 
Jam  cutini  (plerumqve  ope  digitorum  ipsius > 
asgrotse)  plicatam  prope  eum  , qvo  acus  maxime ' 
prostabat,  locum  incisi,  et  laxata  dein  plica J 
illam  arte  qvsesivi.  Jam  demum,  si  acus  sub  ! 
angulo  recto  internam  cutis  superficiem  ab  in- 

tus  premendo  illam  velut  in  colliculum  protru- 
debat, apicem  hujus  colliculi  uno  velut  ictu  ab- 
scidi, qva  methodo  acus  facillime  ut  plurimum 
protrahebatur,  et  exile  tantum  vulnus  remane- 
bat. Semel  modo  absqve  praegressa  incisione 
acum  digitorum  ope  per  flaccida  mammae  inte- 
gumenta protrudere  tentavi.  At  frustra  hoc! 
Acus  enim  qvippe  oxydata,  sub  incauta  manu 
frangebatur,  qvod  infortunium  me  dein  cogebat, 
ut  illius  frustula  duplice  incisione  et  reiterata 
aggressione  evellerem.  Qvater  tantum  hae- 
morrhagia notabilis  multiplices  illas,  qvas  per 
octodecim  istos  menses  perficiebam  incisiones, 
seqvebatur.  Nunqvam  suppuratio,  qvod  mi- 
rum, ex  ipso  ventris  cavo  oboriebatur. 

./Egrota  diros  suos  cruciatus  ad  exitum 
usqve  Januarii  Anni  1820  tolerabiliter  adhuc 
ferebat,  perraro  licet  trepida  cultrum  refor- 
midans, e qvo  solo  levamen  sperare  illi  lice- 
bat. Ultimo  vero  hujus  mensis  die  mater 
aegrotae  carissima  ex  tam  infinita  fere  dome- 
stica calamitate  valde  contristata,  in  apo- 
plexiam subito  incidebat , inseqvente  postea 
hemiplegia  lateris  sinistri.  Miserta  matris 
Nostra  magis  adhuc  qvam  propriis  suis  aerum^ 

nis  premi  videbatur.  Huic  animi  tristitiae  tri- 
buendum esse  existimo , qvod  ea  ipsa  duos 
circiter  menses  post  (nempe  die  l6te  Martii 
1820)  itidem  a paralysi  brachii  dextri  ex  ino- 
pinato corriperetur.  Et  qvid  posthac  amplius? 
Dolores  continui^  qvos  misera  patiebatur,  li- 
cet consvetudine  parum  mitigati,  ejus  tamen 
systema  nervosum  ita  sensim  debilitabant^  ut 
mense  Julio  paralysis  brachii  qvoqve  sini- 
stri , et  aliqvot  dies  post  plenaria  et  perfecta 
paraplegia,  aphonia  insuper  stipata  inseqve^ 
retur.  Viva  ipsa  mortua  jam  nunc  videba- 
tur, nisi  qvod  caput  unum  vigeret  et  movere- 
tur. Eo  usqve  reducta  erat,  ut  instar  infan- 
tulorum nutriri  et  curari  deberet;  qvid?  qvod 
nec  verbis  nec  digitis  locum,  qvo  etiamnum 
ab  acubus  velleretur,  monstrare  valuit.  Mens 
aegrotae  illaesa  qvidem  manebat,  at  lamentabili 
voce  perpetuo  ululans,  nunc  adeo  demum  de- 
sperabat, ut  se  interituram  putaret,  nullaqve 
ratione  in  spem  erigi  et  recreari  posset.  Qvin- 
qve  dies  ita  fuit  , in  qvorum  exitu  lingva  ti- 
tubante denuo  loqvi  incipiebat.  Paraplegia 
vero  gradu  haud  imminuta  continuabat.  Post 
lOmum  Augusti  (l820),  a qvo  die  nulla  acus 
se  amplius  sistebat^  dolores  infimi  ventris  re- 

mittebant j et  cuncta  ab  illis  orta  symptomata 
evanescebant.  O laetitiam  aegrotae  sed  trepi- 
dam! Adbibitis  nunc  remediis  nervinis  et  ro- 
borantibus, balneis  calidis,  vesicatoriis , va- 
riisqve  linimentis  , in  melius  omnia  converte- 
bantur , sensus  et  vis  motrix  in  cruribus  pri- 
mum et  trunco  , dein  in  brachio  sinistro  re- 
dibant , revertebatur  simul  vigor  ruborqve 
faciei,  qvam  pallor  antea  deformaverat.  Brevi 
post  aeqvabiliter  utraqve  tibia  valida  gressum 
recipiebat;  vigebant  magis  indies  mentis  func- 
tiones , et  — - ut  paucis  dicam  — jam  ante 
exitum  anni  (1820)?  excisis  demum  acubus  illis 
c mamma  (ante  undecimum  nempe  Augusti) 
perfecta  prope  sanitate  fruebatur.  Omnia 
iqvoqve  vulnera  ante  annum  inseqventem  jam 
consolidata  erant,  totumqve  abdomen  ita  ci- 
catricibus notatum,  ut  tabulam  geographicam 
aeqvet,  et  — qvod  haud  satis  mirari  potest  — 
viscera  ejus  omnia  nulla  labe  contaminata  de- 
prehenduntur. Unicum  qvod  a morbo  nunc 
reliqvum  est,  in  dolore  consistit  leviori  hu- 
meri dextri  et  langvore  brachii  ejusdem  late- 
ris , qvippe  cujus  movendi  facultas  nondum 
prorsus  restituta.  Spem  tamen  omnes  fove- 
mus, fore,  ut  hic  qvoqve  allectus  natura  de- 

mum  et  arte  tollatur.  Qvid  verba  facio  ? Ipsa 
aegrota  jamjam  Divino  Numine  se  e maxima 
calamitate  servatam,  grato  animo  et  piis  la- 
crymis  agnoscit. 

